pythainlp/thai_wikipedia_clean_20230101 huggingface dataset:
วัดโยธานิมิต หรือ วัดโบสถ์ ตั้งวัดเมื่อ พ.ศ. 2315 ได้รับพระราชทานวิสุงคามสีมาเมื่อ พ.ศ. 2512 ไม่ทราบประวัติการสร้างที่แน่ชัด มีเพียงเรื่องเล่าว่า สมเด็จพระเจ้าตากสินมหาราช มารวบรวมกำลังที่จังหวัดตราดเมื่อคราวเสียกรุงศรีอยุธยานั้น ได้มารวบรวมกำลังอยู่บริเวณนี้ เมื่อมีเวลาก็ได้ขุดมูลดินไว้เพื่อที่จะสร้างวัดแต่ไม่มีเวลาพอ เพราะได้ยกทัพกลับไปจันทบุรีเสียก่อน ครั้งพระองค์กลับไป พวกกรมการเมืองราษฎรได้นิมนต์พระมาประจำอยู่ติดต่อกันมาตามลำดับ วัดแห่งนี้เคยใช้เป็นสถานที่ถือน้ำพิพัฒน์สัตยามาจนถึงสมัยรัชกาลที่ 3 เมื่อเจ้าพระยาพระคลัง (ดิศ บุนนาค) กับเจ้าพระยาบดินทรเดชา (สิงห์ สิงหเสนี) ยกทัพไปปราบญวน ได้ยกทัพมาอยู่ที่จังหวัดตราด ในเวลาว่างก็ได้ช่วยกันสร้างวัด แต่ถึงกระนั้นเมื่อตรวจสอบจากพงศาวดารก็ไม่พบบันทึก จะมีเพียงเหตุการณ์ที่เกี่ยวข้อคือ ตอนที่ให้พระอภัยพิพิธ พระราชวรินทร์ และพระเทพสงครามคุมทัพเมืองจันทบุรี เมืองตราด และเมืองระยอง กับพระยาโสรัชชะ ออกญาเสนาอันชิตเจ้าเมืองกำปอด ยกเข้าตีค่ายญวนเมื่อเดือน 4 แรม 14 ค่ำ (ตรงกับวันพฤหัสบดีที่ 10 มีนาคม พ.ศ. 2384)
ส่วนข้อความที่ปรากฏในพงศาวดาร พบว่า เมื่อเดือนอ้าย พ.ศ. 2377 พระบาทสมเด็จพระนั่งเกล้าอยู่หัวได้โปรดเกล้าฯ ให้เจ้าพระยาพระคลังเป็นแม่กองออกไปสร้างวัดโยธานิมิต (วัดโบสถ์) ที่จังหวัดจันทบุรี พร้อมกับสร้างเมืองจันทบุรีขึ้นใหม่ พงศาวดารระบุว่าที่จันทบุรีแต่เมื่อพิจารณาแล้วชื่อวัดโยธานิมิตในจังหวัดจันทบุรีและจังหวัดตราดต่างมีชื่อพ้องกันทุกประการ แม้แต่ชื่อที่ใช้เรียกกันทั่ว ๆ ไปคือ วัดโบสถ์ จึงเข้าใจว่าอาจเกิดความสับสนระหว่างวัดในจังหวัดจันทบุรีและตราดก็ได้
วิหาร หรือ พระอุโบสถเก่า มีลักษณะการก่อสร้างเป็นศิลปะอยุธยา ก่อนเสียกรุงศรีอยุธยาครั้งที่ 2 มีภาพจิตรกรรมฝาผนังเล่าเรื่อง พระเวสสันดรชาดก ปัจจุบันวิหารนี้ใช้เป็นที่เก็บโบราณวัตถุ เช่น รอยพระพุทธบาท ตู้ลายรดน้ำ นอกจากนี้ยังมีพระเจดีย์ สวนไทร และอุทยานการศึกษา
โคล พาลเมอร์
โคล เจอร์เมน พาลเมอร์ (; เกิด 6 พฤษภาคม ค.ศ. 2002) เป็นนักฟุตบอลอาชีพชาวอังกฤษที่เล่นในตำแหน่งกองกลางให้แก่แมนเชสเตอร์ซิตีในพรีเมียร์ลีก เขาเคยลงเล่นให้แก่ทีมชาติอังกฤษชุดเยาวชน
พาลเมอร์เกิดที่วิเดนชอว์และได้เข้าร่วมทีมเยาวชนรุ่นอยู่ไม่เกิน 8 ปีของแมนเชสเตอร์ซิตี เขาได้ลงเล่นให้แก่ทีมเยาวชนหลายรุ่นอายุก่อนที่ได้รับการแต่งตั้งให้เป็นกัปตันทีมรุ่นอายุไม่เกิน 18 ปีในฤดูกาล 2019–20
วันที่ 30 กันยายน ค.ศ. 2020 พาลเมอร์ลงเล่นในแก่ทีมชุดใหญ่ครั้งแรกในอีเอฟแอลคัพรอบที่สี่ที่ทีมเอาบุกไปเอาชนะเบิร์นลีย์ 3–0 ต่อมาในวันที่ 27 ตุลาคม เขาได้ลงเล่นในยูฟ่าแชมเปียนส์ลีกรอบแบ่งกลุ่มครั้งแรกในฐานะตัวสำรองแทนที่เกฟิน เดอ เบรยเนอ ช่วยให้ทีมบุกเอาชนะมาร์แซย์ 3–0
วันที่ 21 สิงหาคม ค.ศ. 2021 พาลเมอร์ได้ลงเล่นในพรีเมียร์ลีกครั้งแรกในฐานะตัวสำรองแทนที่อิลไค กึนโดอัน ช่วยให้ทีมเปิดบ้านเอาชนะนอริชซิตี
วันที่ 21 กันยายน ค.ศ. 2021 พาลเมอร์ทำประตูแรกให้แก่ทีมชุดใหญ่ ช่วยให้ทีมเปิดบ้านเอาชนะวิคัมบ์วอนเดอเรอส์ในอีเอฟแอลคัพ 6–1
พาลเมอร์เคยลงเล่นให้แก่ทีมชาติอังกฤษรุ่นอายุไม่เกิน 17 ปีในการแข่งขันฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2019
วันที่ 27 สิงหาคม ค.ศ. 2021 พาลเมอร์ถูกเรียกติดทีมชาติอังกฤษรุ่นอายุไม่เกิน 21 ปีเป็นครั้งแรก เขาทำประตูแรกให้แก่ทีมชาติชุดนี้ด้วยการเลี้ยงเดี่ยว ช่วยให้ทีมเอาชนะคอซอวอ 2-0 ในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2023 รอบคัดเลือก
พาลเมอร์เป็นผู้เล่นแนวรุกที่เล่นได้หลากหลายตำแหน่ง สโมสรได้บรรยายถึงตัวเขาว่า "สามารถเล่นได้ทั้งกองกลางตัวรุกและกองหน้าตัวเป้า"
Cole Palmer
Archaeoscinidae
Archaeoscinidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Caprogammarus
Caprogammarus เป็นสกุลของสัตว์พวกกุ้งกั้งปูที่อยู่ในวงศ์ Caprogammaridae.
Stygiomysis
Stygiomysis เป็นสกุลของสัตว์พวกกุ้งกั้งปูที่อยู่ในวงศ์ Stygiomysidae.
Acanthonotozomopsis
Acanthonotozomopsis เป็นสกุลของสัตว์พวกกุ้งกั้งปูที่อยู่ในวงศ์ Vicmusiidae.
Valettia
Valettia เป็นสกุลของสัตว์พวกกุ้งกั้งปูที่อยู่ในวงศ์ Valettidae.
Urohaustoriidae
Urohaustoriidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Uristidae
Uristidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Scopelocheiridae
Scopelocheiridae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Sinurothoe
Sinurothoe เป็นสกุลของสัตว์พวกกุ้งกั้งปูที่อยู่ในวงศ์ Sinurothoidae.
สปีชีส์ของสกุลนี้พบได้ใน ทะเลจีน
Sternophysinx
Sternophysinx เป็นสกุลของสัตว์พวกกุ้งกั้งปูที่อยู่ในวงศ์ Sternophysingidae.
สปีชีส์ของสกุลนี้พบในอัฟริกาใต้
Salentinellidae
Salentinellidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Pseudocrangonyctidae
Pseudocrangonyctidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Pseudamphilochus
Pseudamphilochus เป็นสกุลของสัตว์พวกกุ้งกั้งปูที่อยู่ในวงศ์ Pseudamphilochidae มีเพียงสปีชีส์เดียวคือ Pseudamphilochus shoemakeri.
สปีชีส์ที่พบในทวีปแอนตาร์กติกา
Tulearus
Tulearus เป็นสกุลของสัตว์พวกกุ้งกั้งปูที่อยู่ในวงศ์ Tulearidae มีเพียงสปีชีส์เดียวคือ Tulearus thomassini.
Trischizostoma
Trischizostoma เป็นสกุลของสัตว์พวกกุ้งกั้งปูที่อยู่ในวงศ์Trischizostomatidae.
Temnophliantidae
Temnophliantidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Vitjazianidae
Vitjazianidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Wandinidae
Wandinidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Zobrachoidae
Zobrachoidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Podoprionidae
Podoprionidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
ห้องปฏิบัติการกลาง
Phoxocephalopsidae
Phoxocephalopsidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Pontogammaridae
Pontogammaridae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Priscomilitaridae
Priscomilitaridae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Plioplateia
Plioplateia เป็นสกุลของสัตว์พวกกุ้งกั้งปูที่อยู่ในวงศ์ Plioplateidae.
สปีชีส์ของสกุลนี้พบในสาธารณรัฐแอฟริกาใต้
Perthia
Perthia เป็นสกุลของสัตว์พวกกุ้งกั้งปูที่อยู่ในวงศ์ Perthiidae.
สปีชีส์ของสกุลนี้พบในออสเตรเลียใต้
Pagetina
Pagetina เป็นสกุลของสัตว์พวกกุ้งกั้งปูที่อยู่ในวงศ์ Pagetinidae.
สปีชีส์ของสกุลนี้พบได้ทางใต้สุด ซีกโลกใต้
Pachyschesis
Pachyschesis เป็นสกุลของสัตว์พวกกุ้งกั้งปูที่อยู่ในวงศ์ Pachyschesidae.
Opisidae
Opisidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Nihotunga
Nihotunga เป็นสกุลของสัตว์พวกกุ้งกั้งปูที่อยู่ในวงศ์ Nihotungidae.
สปีชีส์ของสกุลนี้พบในออสเตรเลียและนิวซีแลนด์
Najnidae
Najnidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Neoniphargidae
Neoniphargidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Metacrangonyctidae
Metacrangonyctidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Mesogammaridae
Mesogammaridae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Maxillipiidae
Maxillipiidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Macrohectopidae
Macrohectopidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Lepechinellidae
Lepechinellidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Laphystiopsidae
Laphystiopsidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Lafystiidae
Lafystiidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Kuriidae
Kuriidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
Iciliidae
Iciliidae เป็นสกุลของสัตว์พวกกุ้งกั้งปูที่อยู่ในวงศ์ Amphipoda.
สควิดเกม เล่นลุ้นตาย
สควิดเกม เล่นลุ้นตาย  เป็นละครชุดสตรีมมิ่งทางโทรทัศน์แนวเอาชีวิตรอด ประเทศเกาหลีใต้ ออกฉายทางโทรทัศน์ใน ค.ศ. 2021 ที่เขียนและกำกับโดย ฮวัง ดง-ฮย็อก มี 9 ตอน นำแสดงโดย อี ช็อง-แจ, พัก แฮ-ซู, วี ฮา-จุน, ช็อง โฮ-ย็อน, โอ ย็องซู, ฮอ ซ็องแท, อนุปัม ตรีปาฐิ และคิม จู-รย็อง เล่าเรื่องราวของกลุ่มคนที่เสี่ยงชีวิตในการเอาชีวิตรอดอย่างลึกลับผ่านการเล่นเกมที่มีเงินรางวัล 45.6 พันล้านวอน (38.7 ล้านดอลลาร์สหรัฐ) วางจำหน่ายทั่วโลกเมื่อวันที่ 17 กันยายน 2021 โดยเน็ตฟลิกซ์
ชื่อของซีรีส์นี้ได้มาจากเกมของเกาหลีซึ่งที่เป็นที่นิยมในหมู่เด็ก ๆ โดย ฮวัง ดง-ฮย็อก ผู้สร้างได้แนวคิดมาจากการต่อสู้ทางเศรษฐกิจและความลำบากของเขาในช่วงวัยทำงาน และต้องการสะท้อนให้เห็นความเหลื่อมล้ำทางสังคมในเกาหลีใต้ รวมถึงการครอบงำโดยระบบทุนนิยม โดยฮวังได้เขียนบทเสร็จตั้งแต่ปี 2009 แต่เขาไม่สามารถหาบริษัทโปรดักชั่นที่จะสนับสนุนได้กระทั่งเน็ตฟลิกซ์ติดต่อมาในปี 2019 ซึ่งยังมีส่วนผลักดันในการขยายตลาดในต่างประเทศ ทั้ง 9 ตอนเขียนบทและกำกับโดยฮวัง ดง-ฮย็อก
ซ็อง กีฮุน (รับบทโดย อี ช็อง-แจ) พระเอกของเรื่องเป็นคนขับรถที่หย่าร้างและเป็นหนี้ ได้รับเชิญให้เล่นชุดเกมสำหรับเด็กเพื่อลุ้นรับรางวัลเงินสดก้อนโต เมื่อยอมรับข้อเสนอ เขาถูกนำตัวไปยังสถานที่ที่ไม่รู้จักซึ่งเขาพบว่าตัวเองอยู่ท่ามกลางผู้เล่นอีก 455 คนที่เป็นหนี้ก้อนโตเช่นกัน ผู้เล่นถูกสร้างให้สวมชุดวอร์มสีเขียวและอยู่ภายใต้การดูแลตลอดเวลาโดยยามสวมหน้ากากในชุดจั๊มสูทสีชมพู กับผู้ดูแลเกมโดยฟรอนต์แมน ที่ใส่หน้ากากดำเครื่องแบบดำ ในไม่ช้าผู้เล่นก็พบว่าการแพ้ในเกมส่งผลให้พวกเขาตาย โดยแต่ละการเสียชีวิตจะเพิ่ม 100 ล้านวอนให้กับรางวัลใหญ่ที่อาจเกิดขึ้น 4.56 พันล้านวอน กีฮุนเป็นพันธมิตรกับผู้เล่นอื่นรวมทั้งเพื่อนสมัยเด็กของเขาอย่าง โช ซังอู (รับบทโดย พัก แฮ-ซู) เพื่อพยายามเอาชีวิตรอดจากความบิดเบี้ยวทางร่างกายและจิตใจของเกม
นักแสดงหลัก.
หมายเลขของผู้เล่นในวงเล็บหมายถึงหมายเลขที่กำหนดของตัวละครในเรื่องสควิดเกม
ที่มาในการสร้าง.
ราว ๆ ปี 2008 ฮวัง ดง-ฮย็อก ประสบปัญหารุมเร้าในชีวิต และล้มเหลวในด้านการลงทุนเพื่อสร้างภาพยนตร์ที่เขาได้เขียนขึ้น แม่ และยายของเขาต้องกู้เงินเพื่อมาประคองครอบครัวในช่วงวิกฤติเศรษฐกิจของประเทศ ฮวังใช้เวลาผ่อนคลายโดยไปนั่งในร้านกาแฟเพื่ออ่านการ์ตูนที่มีเนื้อหาแนวสู้ชีวิตของญี่ปุ่น เช่น Battle Royale, Liar Game และ Gambling Apocalypse: Kaiji ฮวังเปรียบเทียบสถานการณ์ของตัวละครเหล่านี้กับสถานการณ์ปัจจุบันของเขา และเกิดไอเดียที่จะเขียนบทภาพยนตร์หรือซีรีส์ที่มีเนื้อหาเกี่ยวกับการหาเงินเพื่อปลดหนี้ และหากทำสำเร็จเขาก็จะมีชีวิตที่ดีขึ้นและช่วยเหลือครอบครัวได้ เขาจึงลงมาเขียนบทดังกล่าวตลอดปีที่เหลือ ฮวังกล่าวว่า "ผมต้องการเขียนเรื่องราวที่เป็นอุปมานิทัศน์หรือนิทานเกี่ยวกับสังคมทุนนิยมสมัยใหม่ สิ่งที่แสดงให้เห็นถึงการแข่งขันที่รุนแรง ค่อนข้างจะเหมือนกับการแข่งขันที่รุนแรงของชีวิต"
ฮวังกังวลว่าโครงเรื่องจะ "เข้าใจได้ยาก และแปลกประหลาดเกินไป" ในขณะนั้น ฮวังได้พยายามเสนอเรื่องให้กับกลุ่มโปรดักชั่นและนักแสดงชาวเกาหลีหลายคน แต่มีคนวิจารณ์ว่ามันพิลึกและขาดความสมจริง ฮวังจึงต้องทิ้งบทนี้ไว้โดยไม่มีคนตกลงสร้าง แต่ในช่วงสิบปีต่อจากนั้น เขาก็ประสบความสำเร็จในการสร้างภาพยนตร์อีกสามเรื่อง รวมถึงภาพยนตร์ดรามาอาชญากรรมเรื่อง "Silenced (2011)" และภาพยนตร์ประวัติศาสตร์ดรามาเรื่อง "The Fortress (2017)"
ในช่วงปลายทศวรรษ 2010 เน็ตฟลิกซ์มีผู้ชมเพิ่มขึ้นอย่างมากทั่วโลก นอกเหนือจากในอเมริกาเหนือ และเริ่มลงทุนในการผลิตในภูมิภาคอื่น ๆ รวมทั้งเกาหลี เท็ด ซาแรนดอส ซีอีโอร่วมของเน็ตฟลิกซ์ กล่าวในปี 2018 ว่าพวกเขากำลังมองหาความสำเร็จเพิ่มเติมจากการผลิตในต่างประเทศ เน็ตฟลิกซ์ได้ขยายตลาดในเอเชียในปี 2018 และในขณะที่พวกเขายังคงดำเนินการออกจากพื้นที่สำนักงานให้เช่าชั่วคราวในกรุงโซล ฮวังได้กลับมาให้ความสนใจกับบทสวิดเกมที่เคยเขียนทิ้งไว้ คิม มินยอง หนึ่งในเจ้าหน้าที่ด้านเนื้อหาของเน็ตฟลิกซ์ในภูมิภาคเอเชีย ทราบชื่อเสียงของฮวัง จากการสร้างภาพยนตร์ The Fortress และภาพยนตร์เรื่องอื่น ๆ ของเขา และเมื่อได้เห็นโครงเรื่องสควิดเกม ก็รู้สึกทันทีว่าเรื่องนี้จะต้องดังถล่มทลาย คิมกล่าวว่า "เรากำลังมองหารายการที่แตกต่างจากที่ผ่านมา และ Squid Game ก็เป็นเช่นนั้นจริงๆ" เน็ตฟลิกซ์ ประกาศอย่างเป็นทางการในเดือนกันยายน 2019 ว่าพวกเขาจะออกอากาศสควิดเกมของฮวัง เบลา บาจาเรีย หัวหน้าฝ่ายปฏิบัติการกล่าวว่าพวกเขาสนใจงานของฮวัง "เรารู้ว่าตลาดบันเทิงในเกาหลีจะได้รับความนิยมอย่างมากเพราะมีผู้กำกับที่น่านับถือและมีวิสัยทัศน์ที่กล้าหาญ" และ "K-Dramas" ยังมีกระแสตอบรับดีทั่วเอเชีย" ฮวางเชื่อว่าการระบาดของไวรัสโควิด-19 ในปี 2020 และ 2021 ส่งผลกระทบต่อความเหลื่อมล้ำทางเศรษฐกิจระหว่างชนชั้นในเกาหลีใต้ และกล่าวว่า “ประเด็นทั้งหมดนี้ ทำให้เรื่องราวในซีรีส์สมจริงมากสำหรับผู้คนในทศวรรษ 2010 ที่ต้องต่อสู้กับปัญหาเศรษฐกิจ" และผู้สร้างยังต้องการเน้นวิถีชีวิตของชนชั้นกลางและชั้นแรงงานในเกาหลีด้วยการสอดแทรกวัฒนธรรมต่าง ๆ เข้าไป เช่น การนำขนมทัลโกนาเข้ามามีบทบาทในเรื่อง
ตามคำสั่งของงเน็ตฟลิกซ์ ภาพยนตร์ได้ขยายออกเป็นซีรีส์เก้าตอน เพื่อให้ "ผู้ชมสามารถโฟกัสและอินกับบทบาทมากขึ้นเกี่ยวกับความสัมพันธ์ระหว่างตัวละคร [และ] เรื่องราวที่แต่ละคนมี" ในขั้นต้นเน็ตฟลิกซ์ได้ตั้งชื่อซีรีส์ว่า "Round Six" แทนที่จะเป็น "Squid Game" ตามที่ฮวังเสนอ และคิม มินยอง คิดว่าว่าชื่อ "เกมปลาหมึก" ซึ่งเป็นที่คุ้นเคยกับผู้ชมชาวเกาหลีจากเกมสำหรับเด็ก "จะไม่ดังเพราะไม่ค่อยมีคนเข้าใจ" และเลือกใช้ Round Six เป็นอธิบายลักษณะของการแข่งขันในเรื่อง ในขณะที่การผลิตยังคงดำเนินต่อไป ฮวังได้เปลี่ยนใจมาผลักดันให้เน็ตฟลิกซ์ใช้ชื่อ Squid Game แทน เพื่อสะท้อนถึงการเอาตัวรอดจากการแข่งขัน ในช่วงเวลาที่ฮวังเขียนซีรีส์นี้ เป้าหมายของเขาคือการทำให้ซีรีส์มีผู้ชมมากที่สุดในเน็ตฟลิกซ์ในสหรัฐอเมริกาอย่างน้อยหนึ่งวัน
ซีรีส์นี้กลายเป็นซีรีส์เกาหลีเรื่องแรกที่ติดอันดับท็อป 10 ชาร์ตรายการทีวีที่มีผู้ชมมากที่สุดประจำสัปดาห์ของเน็ตฟลิกซ์ทั่วโลก ขึ้นสู่อันดับหนึ่งใน 94 ประเทศ รวมทั้งสหรัฐอเมริกาและสหราชอาณาจักร เน็ตฟลิกซ์ประมาณการว่า สควิดเกมดึงดูดผู้ชมกว่า 111 ล้านคนทั่วโลกหลังจากออกฉาย 17 วัน และผู้ชมกว่า 142 ล้านคนหลังจาก 28 วัน แซงหน้า 82 ล้านคนที่ Bridgerton ได้รับในช่วง 28 วันแรก และกลายเป็นซีรีส์ที่มีผู้ชมมากที่สุดเมื่อเปิดตัว หลังจากที่เน็ตฟลิกซ์ปรับปรุงเมตริกการรับชมที่เผยแพร่ในเดือนพฤศจิกายน 2021 โดยอิงจากจำนวนชั่วโมงในการรับชมทั้งหมดของซีรีส์นี้ และยังคงเป็นรายการที่มีผู้ชมมากที่สุดในบริการ โดยมีมากกว่า 1.6 พันล้านชั่วโมงเมื่อเทียบกับ 625 ล้านชั่วโมงของ Bridgerton ณ วันที่ 16 พฤศจิกายน 2021 แม้ว่าเน็ตฟลิกซ์จะไม่มีให้บริการในจีนแผ่นดินใหญ่ แต่สควิดเกม เวอร์ชันละเมิดลิขสิทธิ์ก็แพร่หลายไปทั่วอินเทอร์เน็ตของจีน และรายการดังกล่าวก็กลายเป็นหัวข้อยอดนิยมบนเว็บไซต์โซเชียลเน็ตเวิร์กของจีน
นอกภูมิภาคเอเชีย ความนิยมส่วนใหญ่มาจากการบอกต่อ และการแพร่กระจายบนโซเชียลมีเดีย โดยมีคำบรรยายถึง 37 ภาษา และให้เสียงพากย์ใน 34 ภาษา ซึ่งช่วยในการดึงดูดผู้ชมจากต่างประเทศ ฮวังเชื่อว่าความนิยมนั้นเกิดจาก "การเสียดสีสังคมที่ผู้ใหญ่ที่สิ้นหวังเสี่ยงชีวิต เพื่อชนะเกมสำหรับเด็ก และต้องการเงิน" เช่นเดียวกับความคุ้นเคยและความเรียบง่ายของเกมที่ทำให้การแสดงมุ่งเน้นไปที่การแสดงลักษณะเฉพาะ ความหลากหลายของตัวละครที่เล่นเกม Squid Game มาจากวิถีชีวิตชนชั้นล่างและชนชั้นกลางที่ต่างกัน ยังช่วยดึงดูดให้ผู้ชมได้มาก
ตามรายงานของ Bloomberg News ภายในเดือนตุลาคม 2021 เน็ตฟลิกซ์คาดว่า สควิดเกมจะสร้างมูลค่าได้เกือบ 900 ล้านเหรียญสหรัฐ โดยอิงจากข้อมูลผู้ชม มีค่าใช้จ่าย 21.4 ล้านเหรียญสหรัฐในการผลิต เนื่องจากความสำเร็จอย่างน่าประหลาดใจของสควิดเกม สำหรับ ผู้ให้บริการสตรีมมิงอื่น ๆ ที่มีเนื้อหาต้นฉบับ เช่น Disney+, Paramount+ และ Apple TV+ ได้เริ่มมองหาโมเดลของเน็ตฟลิกซ์ในการออกฉายภาพยนตร์หรือซีรีส์ระดับภูมิภาค นอกเหนือจากฮอลลีวูด และค้นหาผลงานที่ประสบความสำเร็จในทำนองเดียวกันกับแพลตฟอร์มของพวกเขาด้วย ในหลายประเทศได้มีการจำหุ่นจำลองยักษ์เด็กผู้หญิงที่เป็นที่รู้จักในเกมที่ 1 ของซีรีส์จัดแสดงตามเมืองใหญ่ต่าง ๆ
เนื่องจากความเครียดในการเขียนและการผลิตซีรีส์ภาคแรก ฮวังจึงไม่มีแผนที่จะเขียนภาคต่อของสควิดเกมในทันที เขายังไม่มีแผนการพัฒนาที่ดีสำหรับเรื่องราวที่ตามมา และเขากล่าวว่า ถ้าจะเขียนเรื่องนี้ต่อ เขาน่าจะมีทีมงานของนักเขียนและผู้กำกับเพื่อช่วย แต่ด้วยความนิยมของรายการฮวังจึงให้ความเห็นเกี่ยวกับความเป็นไปได้ของซีซันที่สองในเวลาต่อมา โดยบอกซีเอ็นเอ็นว่า "ตอนนี้ยังไม่มีการยืนยันอะไร แต่คนจำนวนมากกระตือรือร้นมากจนผมครุ่นคิดอยู่จริง ๆ" และให้สัมภาษณ์กับ The Times ว่าซีซันที่สองอาจเน้นไปที่เรื่องราวของ Front Man หรือผู้ควบคุมเกมมากขึ้น (รับบทโดย อี บย็อง-ฮ็อน) รวมถึงเน้นการต่อสู้ของตัวละครตำรวจมากขึ้น ฮวังกล่าวว่า “ผมคิดว่าปัญหาการทำงานของจ้าหน้าที่ตำรวจไม่ได้เป็นเพียงปัญหาในเกาหลีเท่านั้น ผมเห็นในข่าวทั่วโลกว่ากองกำลังตำรวจสามารถดำเนินการกับสิ่งต่าง ๆ ได้ล่าช้า - มีเหยื่อมากขึ้นหรือสถานการณ์แย่ลงเพราะพวกเขา แต่พวกเขาดำเนินการไม่เร็วพอ นี่เป็นปัญหาที่ผมอยากจะหยิบยกขึ้นมา"
ในช่วงปลายเดือนตุลาคม 2021 ฮวังกล่าวว่าเขากำลังหารือกับเน็ตฟลิกซ์เกี่ยวกับภาคต่อ โดยเขาต้องการสร้างภาพยนตร์อีกเรื่องก่อน และต้องการทำสัญญากับเน็ตฟลิกซ์เพื่อผลิตภาพยนตร์เพิ่มเติมที่เขาอาจสร้างควบคู่ไปกับซีซันอื่น ๆ ของสควิดเกม เพื่อไม่ให้ตัวเขาเป็นที่รู้จักเพียงเพราะเป็นผู้สร้างสควิดเกม ฮวังยืนยันว่าเขาได้เริ่มงานสร้างแนวความคิดในซีซันที่สองซึ่งได้เริ่มต้นขึ้นในระหว่างการแถลงข่าวในเดือนพฤศจิกายน โดยมีแผนจะนำ อี ชุง-แจ กลับมาแสดงบทบาทกิฮุนอีกครั้ง และในช่วงกลางเดือนพฤศจิกาฮวังยืนยันว่ากำลังร่วมพัฒนาสวคิดเกมในซีซันที่ 2 และคาดว่าจะมีกำหนดออกฉายในปี 2023
พัก แฮ-ซู
พัก แฮ-ซู (; เกิด 21 พฤศจิกายน พ.ศ. 2524) เป็นนักแสดงชาวเกาหลีใต้
พักเปิดตัวด้วยละครเพลงเรื่อง "มิสเตอร์ล็อบบี (Mister Lobby)" ในปี ค.ศ. 2007 นอกจากนี้เขายังปรากฏตัวในละครเพลงอื่น ๆ เช่น "แองเจิลคอลดีแซร์ (Angel Called Desire)" และ "แอนนาพัวร์นา (Annapurna)"
ในปี ค.ศ. 2017 เขาประทับใจกับบทบาทนำในละครชุดเรื่อง "ไพนซันเพลย์บุค" ซึ่งทำให้เขาได้รับรางวัลนักแสดงหน้าใหม่ยอดเยี่ยมจาก เดอะโซลอวอร์ด
วี ฮา-จุน
วี ฮา-จุน (; เกิด 5 สิงหาคม พ.ศ. 2534) เป็นนักแสดงและนายแบบชาวเกาหลีใต้ เขามีชื่อเสียงจากบทบาทในภาพยนตร์สยองขวัญเรื่อง "", ซีรีส์โรแมนติกเรื่อง "ซัมติงอินเดอะเรน" และภาพยนตร์ระทึกขวัญเรื่อง "มิดไนต์"
Wi Ha-joon
ควัก ชี-ยัง
ควัก ชี-ยัง (; ชื่อเกิด ควัก มย็อง-จิน (Kwak Myeong-jin) เกิด 15 มกราคม พ.ศ. 2530) เป็นนักแสดงชาวเกาหลีใต้
ควักเปิดตัวเป็นนักแสดงในละครเรื่อง "กลอเรียสเดย์" ปี ค.ศ. 2014 บทบาทสำคัญครั้งแรกของเขาคือภาพยนตร์เรื่อง "ไนต์ไฟลต์" (2014) จากนั้นเขาก็ปรากฏตัวในละครเพลงเรื่อง "เพอร์เซอรืฟ กู แฮ-รา".&lt;ref&gt; &lt;/ref &gt;
มหาวิทยาลัยครุแห่งชาติไต้หวัน
Kwak Si-yang
ควัก ซี-ยัง
แคว้นคูสค์
แคว้นคูสค์  เป็นหน่วยองค์ประกอบของสหพันธรัฐรัสเซีย (แคว้น) ศูนย์กลางการบริหารคือเมืองคูสค์ มีประชากร 1,127,081 คนในการสำรวจสำมะโนประชากร พ.ศ. 2553
แคว้นตั้งอยู่บนระดับความสูงเฉลี่ย 177–225 เมตร (581–738 ฟุต) ตรงบริเวณที่ลาดทางตอนใต้ของที่ราบสูงรัสเซียตอนกลาง พื้นผิวเป็นเนินเขาและตัดกับหุบเขา ภาคกลางของแคว้นคูสค์สูงกว่าหุบเขาเซมทางทิศตะวันตก สันเขา Timsko-Shchigrinsky มีจุดสูงสุดในแคว้นที่ระดับ 288 เมตร (945 ฟุต) เหนือระดับน้ำทะเล ความลาดชันที่ไม่รุนแรง และฤดูหนาวที่ไม่รุนแรงทำให้พื้นที่นี้เหมาะสำหรับการทำการเกษตร และป่าไม้ส่วนใหญ่ได้รับการถางแล้ว
ดินเชอร์โนเซมครอบคลุมพื้นที่ประมาณ 70% ของแคว้น ดิน podsol ครอบคลุม 26%
"ภายใน": แคว้นเบรียนสค์ (ตะวันตกเฉียงเหนือ) (ความยาวพรมแดน: 120 กิโลเมตร (75 ไมล์)), แคว้นโอริออล (เหนือ, 325 กิโลเมตร (202 ไมล์), แคว้นลีเปตสค์ (ตะวันออกเฉียงเหนือ, 65 กิโลเมตร (40 ไมล์), แคว้นโวโรเนจ (ตะวันออก, 145 กิโลเมตร (90 ไมล์)), แคว้นเบลโกรอด (ใต้, 335 กิโลเมตร (208 ไมล์))
"ระหว่างประเทศ": แคว้นซูมืย ของ ยูเครน (ตะวันตก, 245 กิโลเมตร (152 ไมล์))
Belgorod Oblast
Kursk Oblast
แคว้นเคเมโรโว
แคว้นเคเมโรโว (, "Kemerovskaya oblast", ) เป็นที่รู้จักในชื่อ Kuzbass  และ Kemerovo Oblast — Kuzbass หลังลุ่มน้ำคุซเนตสค์ เป็นหน่วยองค์ประกอบของสหพันธรัฐรัสเซีย (แคว้น) อยู่ทางตะวันตกเฉียงใต้ของไซบีเรีย ที่ตั้งของที่ราบไซบีเรียตะวันตกพบกับเทือกเขาไซบีเรียใต้ แคว้นครอบคลุมพื้นที่ 95,500 ตารางกิโลเมตร มีพรมแดนติดกับแคว้นตอมสค์ทางตอนเหนือ ดินแดนครัสโนยาสค์และสาธารณรัฐคาคัสเซียทางทิศตะวันออก สาธารณรัฐอัลไตทางทิศใต้ และติดกับแคว้นโนโวซีบีสค์และดินแดนอัลไตทางทิศตะวันตก ศูนย์กลางการบริหารคือเมืองเคเมโรโว แม้ว่าโนโวคุซเนตสค์จะเป็นเมืองที่ใหญ่ที่สุดในแคว้นในแง่ของขนาด แคว้นเคเมโรโวเป็นภูมิภาคที่มีลักษณะเป็นเมืองมากที่สุดแห่งหนึ่งของรัสเซีย โดยมีประชากรมากกว่า 70% อาศัยอยู่ในเมืองหลัก 9 เมือง องค์ประกอบทางชาติพันธุ์ส่วนใหญ่เป็น รัสเซีย แต่ก็มี ยูเครน, ตาตาร์ และ ชูวาช อาศัยอยู่ในแคว้นเช่นกัน ประชากรที่บันทึกไว้ระหว่างการสำรวจสำมะโนประชากร พ.ศ. 2553 คือ 2,763,135 คน
Kemerovo Oblast
แคว้นเชเลียบินสค์
แคว้นเชเลียบินสค์ (, "Chelyabinskaya oblast") เป็นหน่วยองค์ประกอบของสหพันธรัฐรัสเซีย (แคว้น) ในภูมิภาคเทือกเขาอูรัลบนพรมแดนของยุโรปและเอเชีย ศูนย์กลางการบริหารคือเมืองเชเลียบินสค์ มีประชากร 3,476,217 คนจากการสำรวจสำมะโนประชากร พ.ศ. 2553
ประชากร:
รขมาบาอี
รขมาบาอี (; , ทับศัพท์เป็น Rukhmabai, 22 พฤศจิกายน 1864 – 25 กันยายน 1955) เป็นแพทย์และนักสิทธิสตรีชาวอินเดีย เป็นหนึ่งในแพทย์หญิงคนแรก ๆ ของอินเดียยุคอาณานิคม เธอเป็นศูนย์กลางของคดีความว่าด้วยการที่เธอถูกบังคับสมรสเมื่ออายุยังน้อย ซึ่งการตัดสินคดีในครั้งนั้นนำไปสู่การผ่านพระราชบัญญัติว่าด้วยอายุขั้นต่ำที่สามารถแต่งงานได้ในปี 1891
บาล คงคาธร ติลก เคยเขียนถึงเธอในหนังสือพิมพ์ "เกสารี" ว่าความพยายามของรขมาบาอีนั้นเป็นผลมาจากการที่เธอได้รับการศึกษาจากอังกฤษ และประกาศว่าศาสนาฮินดูกำลังตกอยู่ในอันตรายจากการกระทำของเธอ
รขมาบาอีจบการศึกษาแพทยศาสตร์บัณฑิตในปี 1894 จากวิทยาลัยแพทย์ศาสตร์ลอนดอนสำหรับสตรี โดยเธอศึกษาที่โรงพยาบาลรอยัลฟรี เธอเป็นสตรีชาวอินเดียคนที่สามที่จบการศึกษาแพทยศาสตร์บัณฑิต โดยสตรีชาวอินเดียสองคนแรกที่จบการศึกษาแพทยศาสตร์บัณฑิตคือกทัมพินี คังคุลี และ อนันทิ โคปาล โชษี ในปี 1886 แต่มีเพียง พญ. คังคุลี เท่านั้นที่ประกอบอาชีพแพทย์ต่อ ฉะนั้น รขมาบาอีจึงเป็นแพทย์หญิงที่มีวุฒิแพทยศาสตร์บัณฑิตคนที่สองของอินเดีย ในปี 1895 เธอเดินทางกลับอินเดียและเป็นแพทย์ประจำโรงพยาบาลแห่งหนึ่งในสุรัต จากนั้นย้ายไปประจำอยู่ที่โรงพยาบาลสตรีของรัฐในเมืองราชโกตจนเกษียณอายุในปี 1929 ระหว่างนั้นเธอได้ตั้งสภากาชาดประจำราชโกต หลังเกษียณเธอย้ายไปอาศัยอยู่ที่บอมเบย์ และได้ตีพิมพ์ใบสนเท่ห์ในชื่อ "ปูรดาห์: ความจำเป็นที่ต้องยกเลิกมัน" ซึ่งมีเนื้อหาต่อต้านธรรมเนียมที่ไม่ให้หญิงม่ายมีส่วนร่วมในสังคมอินเดียได้ตามปกติ เธอเสียชีวิตด้วยวัย 90 ปี ในปี 1955
บางครั้ง เธอมักถูกเรียกด้วยชื่อและนามสกุลว่า รขมาบาอี ราวต์ (; Rukhmabai Raut) เช่นในปี 2017 ซึ่งกูเกิล ดูเดิลแสดงภาพเธอ อย่างไรก็ตาม ไม่ปรากฏหลักฐานว่าเธอเบือกใช้นามสกุลของบิดาเธอ, บิดาบุญธรรม หรือแม้แต่สามีแรกของเธอ ในเอกสารการแพทย์ของเธอปรากฏเพียงชื่อ "รขมาบาอี" เท่านั้น รวมถึงชื่อที่เธอขึ้นทะเบียนต่อแพทยสมาคมก็เป็นเพียง "รขมาบาอี" เท่านั้น
Rukhmabai
ลีกเอิง ฤดูกาล 2021–22
ลีกเอิง ฤดูกาล 2021–22  เป็นฤดูกาลที่ 84 นับตั้งแต่การก่อตั้งในฤดูกาล 1932–33 โดยเริ่มต้นฤดูกาลเมื่อวันที่ 6 สิงหาคม ค.ศ. 2021 และสิ้นสุดเมื่อวันที่ 21 พฤษภาคม ค.ศ. 2022. โปรแกรมการแข่งขันลีกได้ประกาศไปเมื่อวันที่ 25 มิถุนายน ค.ศ. 2021. ลีล คือแชมป์เก่าจากเมื่อฤดูกาลที่แล้ว.
ทั้งหมดยี่สิบทีมจะเข้าร่วมในฤดูกาล 2021–22 ของลีกเอิง.
การเปลี่ยนแปลง.
ทรัว (เลื่อนขั้นหลังจากห่างหายไปสามปี) และ แกลร์มง (เลื่อนชั้นสู่ ลีกเอิง สำหรับครั้งแรก) เป็นทีมที่เลื่อนชั้นมาจาก ลีกเดอ ฤดูกาล 2020–21. ดีฌง (ตกชั้นหลังจากห้าปีในลีกสูงสุด) และ นีม (ตกชั้นหลังจากสามปีในลีกสูงสุด) เป็นทีมที่ตกชั้นไปสู่ ลีกเดอ ฤดูกาล 2021–22.
วฏทาเค
วฏทาเค (; vaṭadāge) หรือชื่ออื่น ทาเค, ถูปาคาร และ เจติยาคาร เป็นรูปแบบของสิ่งปลูกสร้างในศาสนาพุทธที่พบในประเทศศรีลังกา
วฏทาเคสำคัญได้แก่โปโลนนรูววฏทาเค, เมทีรีคิริยะ และ ฐิริยายะ
วฏทาเคสร้างขึ้นเป็นทรงกลมรอบสถูปขนาดเล็กเพื่อปกป้องสถูป รวมถึงเป็นร่มเงาให้กับศาสนิกชนที่เดินทางมายังสถูป โครงสร้างค้พยันของวฏทาเคคือเสาซึ่งล้อมเป็นวงกลมหลายชั้น โดยชั้นในสุดจะสูงที่สุด และลดหลั่นลงมาตามรอบวง จำนวนเสานี้แตกต่างกันไปตามแต่ละที่ ตัวอย่างเช่นที่ลังการาม อาจเคยมีเสามากถึง 88 เสา อย่างไรก็ตาม มีข้อถกเถียงว่าจริง ๆ แล้วเสาเหล่านี้มีไว้เพื่อค้ำยันโครงสร้างหลังคาหรือไม่ เนื่องจากหากเป็นหลังคาคลุมจริง จะหมายความว่ายอดของสถูปก็ต้องถูกบดบังไปด้วย
โดยทั่วไปวฏทาเคมีทางเข้าสี่ทาง ส่วนใหญ่ตั้งไปตามทิศหลักทั้งสี่ บางที่เช่นที่ถูปารามมีเพียงทางเข้าเดียว ซุ้มทางเข้าออกจะตกแต่งอย่างวิจิตร มีการประดับหินต่าง ๆ เช่น korawakgala, sandakada pahana แลด muragala
Vatadage
หมู่เกาะเซนต์แมรีส์
หมู่เกาะเซนต์แมรีส์ (, ; "ไสนตเมรีทวีป") หรือ เกาะโคโคนัต  เป็นเกาะสี่เกาะในทะเลอาหรับนอกชายฝั่งรัฐกรณาฏกะ ประเทศอินเดีย เป็นที่รู้จักจากเสาหินบะซอลต์ที่เกิดขึ้นโดยธรรมชาติ
การศึกษาทางวิทยาศาสตร์พบว่าหินบะซอลต์ของหมู่เกาะเซนต์แมรีเกิดจากกิจกรรมซับแอเรียลซับโวลเคนิก ในเวลานั้นซึ่งมาดากัสการ์ยังคงเกาะอยู่กับอินเดีย กระทั่งมาดากัสการ์เคลื่อนตัวออกจากอินเดียเมื่อ 88 ล้านปีก่อน
St. Mary's Islands
แคว้นมอสโก
แคว้นมอสโก , หรือ ปอดมอสคอฟเย  เป็นหน่วยองค์ประกอบของสหพันธรัฐรัสเซีย (แคว้น) มีประชากรอยู่ 7,095,120 คน (สำมะโน ใน ค.ศ. 2010) แคว้นครอบคลุมพื้นที่ 44,300 ตารางกิโลเมตร (17,100 ตารางไมล์) เป็นภูมิภาคที่มีประชากรหนาแน่นที่สุดแห่งหนึ่งในประเทศ และเป็นหน่วยองค์ประกอบที่มีประชากรมากที่สุดเป็นอันดับสอง แคว้นไม่มีศูนย์ราชการ เจ้าหน้าที่ของรัฐตั้งอยู่ในกรุงมอสโกและเมืองครัสโนกรอสค์ (สภาดูมาแคว้นมอสโกและรัฐบาล) รวมถึงสถานที่อื่น ๆ ในแคว้นด้วย
แคว้นตั้งอยู่ในรัสเซียเขตยุโรป มีพรมแดนติดกับแคว้นตเวียร์ทางตะวันตกเฉียงเหนือ แคว้นยาโรสลัฟล์ทางตอนเหนือ แคว้นวลาดีมีร์ทางตะวันออกเฉียงเหนือและตะวันออก แคว้นเรียซันทางตะวันออกเฉียงใต้ แคว้นตูลาทางใต้ แคว้นคาลูกาทางตะวันตกเฉียงใต้ และแคว้นสโมเลนสค์ทางตะวันตก ตรงกลางคือกรุงมอสโกซึ่งเป็นนครสหพันธ์ ซึ่งเป็นหน่วยองค์ประกอบที่แยกต่างหากในสิทธิ์ของตนเอง แคว้นมอสโกยังเป็นที่ตั้งของเขตอุตสาหกรรมระดับสูง โดยมีสาขาอุตสาหกรรมหลักได้แก่ โลหะวิทยา การกลั่นน้ำมัน และวิศวกรรมเครื่องกล อาหาร พลังงาน และอุตสาหกรรมเคมี
แคว้นวอลโกกราด
แคว้นวอลโกกราด (, "Volgogradskaya oblast") เป็นหน่วยองค์ประกอบของสหพันธรัฐรัสเซีย (แคว้น) ตั้งอยู่ในภูมิภาควอลกาทางตอนใต้ของรัสเซีย ศูนย์กลางการบริหารของแคว้นคือเมืองวอลโกกราด มีประชากรอยู่ 2,610,161 คนจากการสำรวจสำมะโนประชากรใน ค.ศ. 2010 เดิมแคว้นนี้มีชื่อว่าแคว้นสตาลินกราด ชื่อปัจจุบันถูกใช้ตั้งแต่ ค.ศ. 1961 เมื่อเมืองสตาลินกราดถูกเปลี่ยนชื่อเป็นเมืองวอลโกกราดซึ่งเป็นส่วนหนึ่งของการล้มล้างอิทธิพลของสตาลิน แคว้นวอลโกกราดมีอาณาเขตติดต่อกับแคว้นรอสตอฟทางตะวันตกเฉียงใต้, แคว้นโวโรเนจทางตะวันตกเฉียงเหนือ, แคว้นซาราตอฟทางตอนเหนือ, แคว้นอัสตราฮันและสาธารณรัฐคัลมืยคียาทางตะวันออกเฉียงใต้ และมีพรมแดนระหว่างประเทศติดกับคาซัคสถานทางตะวันออก แม่น้ำสายหลักสองสายในรัสเซียโซนยุโรป ได้แก่แม่น้ำดอนและแม่น้ำวอลกาไหลผ่านแคว้นและเชื่อมต่อกันด้วยคลองวอลกา–ดอน ทางน้ำเชิงยุทธศาสตร์ของแคว้นได้ทำให้เส้นทางนี้เป็นเส้นทางยอดนิยมสำหรับการขนส่งและสำหรับการผลิตไฟฟ้าพลังน้ำ
แคว้นวอลโกกราดยังเป็นพื้นที่หลักของยุทธการที่สตาลินกราดในช่วงสงครามโลกครั้งที่สอง ซึ่งมักถูกมองว่าเป็นหนึ่งในการสู้รบที่ใหญ่ที่สุดและนองเลือดที่สุดครั้งหนึ่งในประวัติศาสตร์การทำสงคราม
พรหมลิขิต